Рѡссі́йская у́бѡ всеѡсвяще́нная, и вели́кая цр҃ковь, съ правосла́вными лю́ди, мона́си же и прості́и, єѵг̑льскихъ истѡ́чникъ струя́ми напои́вшеся, духо́внѡ весели́мся, въ наро́читомъ пра́здницѣ, до́брагѡ па́стыря и учи́теля, и цѣлє́бныя єгѡ̀ мо́щи ѡбстоя́ще любе́знѡ ѡблобыза́емъ, и си́хъ я́кѡ цвѣ̂ты пѣ́сньми и хвала́ми увязе́мъ, реку́ще: ра́дуйся, се́ргіе блаже́нне, нбс̑ный человѣ́че, земны́й а́гг҃ле, и дх҃а ст҃а́гѡ ѻби́тель: ра́дуйся, я́кѡ мно́гихъ ко спаси́тельному путѝ наста́вилъ єсѝ: ра́дуйся, во́инству на́шему похвала̀ и утвержде́ніе, прпд̑бне се́ргіе бг҃опрія́тне, ѻч҃еству твоему̀ пресвѣ́тлый свѣти́льниче, и моли́твенниче ѡ душа́хъ на́шихъ